CELEX: 62019TN0210
Language: el
Date: 2019-04-05 00:00:00
Title: Υπόθεση T-210/19: Προσφυγή της 5ης Απριλίου 2019 — Società Agricola Tenuta di Rimale κ.λπ. κατά Επιτροπής

24.6.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 213/48
            
         
      Προσφυγή της 5ης Απριλίου 2019 — Società Agricola Tenuta di Rimale κ.λπ. κατά Επιτροπής
      (Υπόθεση T-210/19)
      (2019/C 213/48)
      Γλώσσα διαδικασίας: η ιταλική
      
         Διάδικοι
      
      
         Προσφεύγοντες: Società Agricola Tenuta di Rimale Ss (Fidenza, Ιταλία) και 9 άλλοι προσφεύγοντες (εκπρόσωποι: M. Libertini, A. Scognamiglio και M. Spolidoro, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγοντες ζητούν από το Γενικό Δικαστήριο να ακυρώσει το προσβαλλόμενο σημείωμα της καθής και να υποχρεώσει την καθής να επανεξετάσει τους λόγους που εκτέθηκαν με την υποβληθείσα καταγγελία. Η επανεξέταση αυτή πρέπει να διενεργηθεί βάσει διαφορετικής και ορθότερης ερμηνείας του άρθρου 150 του κανονισμού (ΕΕ) 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων (1), καθώς και κατόπιν πλέον ενδελεχούς διερευνήσεως, η οποία θα καταστήσει σαφή την έλλειψη λογικής και συνέπειας που χαρακτηρίζει την αιτιολογία την οποία παρέθεσε το Consorzio προκειμένου να επικυρώσει για αόριστη χρονική διάρκεια ρύθμιση ενέχουσα διακρίσεις και αδικαιολόγητη της προσφοράς γάλακτος για την παραγωγή του τυριού ΠΟΠ (Denominazione di Origine Protetta [Προστατευόμενης Ονομασίας Προελεύσεως]) Parmigiano Reggiano.
      
         Λόγοι ακυρώσεως και κύρια επιχειρήματα
      
      Η υπό κρίση προσφυγή στρέφεται κατά του σημειώματος της Ευρωπαϊκής Επιτροπής, Γενική Διεύθυνση Γεωργίας και Αγροτικής Ανάπτυξης, της 6ης Φεβρουαρίου 2019, με το οποίο αποφασίσθηκε να τεθεί οριστικά στο αρχείο η καταγγελία που είχαν υποβάλει οι προσφεύγοντες στις 5 Φεβρουαρίου 2018, προβάλλοντας έλλειψη νομιμότητας της αποφάσεως αριθ. 6762 του Υπουργείου Γεωργικής, Διατροφικής και Δασικής Πολιτικής, της 15ης Δεκεμβρίου 2016, περί εγκρίσεως του σχεδίου ρυθμίσεως της προσφοράς του τυριού Parmigiano-Reggiano για την τριετία 2017-2019, καθώς και της αποφάσεως αριθ. του ιδίου υπουργείου, της 19ης Σεπτεμβρίου 2017, περί εγκρίσεως των τροποποιήσεων του σχεδίου ρυθμίσεως της προσφοράς του τυριού Parmigiano-Reggiano για το χρονικό διάστημα της τριετίας 2017-2019.
      Προς στήριξη της προσφυγής τους, οι προσφεύγοντες προβάλλουν τρεις λόγους.
      
                  1.
               
               
                  Με τον πρώτο λόγο προβάλλεται πεπλανημένη ερμηνεία του άρθρου 150 του κανονισμού (ΕΕ) 1308/2013, όσον αφορά την ύπαρξη ενισχυμένης πλειοψηφίας των ενδιαφερομένων από την πρόταση ρυθμίσεως της προσφοράς παραγωγών.
               
            
                  2.
               
               
                  Με τον δεύτερο λόγο προβάλλεται πεπλανημένη ερμηνεία του άρθρου 150 του κανονισμού (ΕΕ) 1308/2013, όσον αφορά τη διακρίβωση της συνδρομής των ουσιαστικών προϋποθέσεων περί ισορροπίας της αγοράς προκειμένου να ληφθούν προσωρινά μέτρα ρυθμίσεως της προσφοράς και όσον αφορά την απαίτηση περί προσήκουσας αιτιολογίας σχετικώς.
               
            
                  3.
               
               
                  Με τον τρίτο λόγο προβάλλεται πεπλανημένη ερμηνεία του άρθρου 150 του κανονισμού (ΕΕ) 1308/2013, καθόσον απαγορεύονται τα σχέδια ρυθμίσεως της προσφοράς των οποίων το περιεχόμενο ενέχει διακρίσεις.
               
            
         (1)  ΕΕ 2013, L 347, σ. 608.